open-index/open-wikipedia-markdown huggingface dataset:
Νίκος Τσαχιρίδης

Ο **Νίκος Τσαχιρίδης** (9 Σεπτεμβρίου 1933 – 3 Αυγούστου 2015) ήταν Έλληνας ηθοποιός. Είχε χαρακτηριστεί ως ο «σκληρός» του ελληνικού κινηματογράφου.

## Βιογραφία
Παιδί του ποντιακού ξεριζωμού και ορφανός απο πατέρα, βγήκε απο πολύ μικρός στην σκληρή βιοπάλη της ζωής. Έπαιξε σε πάρα πολλές ταινίες τόσο του ασπρόμαυρου όσο και του έγχρωμου ελληνικού κινηματογράφου. Η πρώτη του εμφάνιση ήταν στην ταινία *Μαγική Πόλις* (1954) του Νίκου Κούνδουρου, όπου ο σκηνοθέτης τού έδωσε έναν μικρό ρόλο. Οι ρόλοι του στις περισσότερες ταινίες ήταν δευτερεύοντες, συνήθως εκείνοι του "σκληρού άντρα". Ο Νίκος Τσαχιρίδης έπαιζε πάντα πειστικά τον ρόλο του, για αυτό και επικράτησε σαν ένας από "σκληρούς" του ελληνικού κινηματογράφου. Υπήρξε ποδοσφαιριστής και μέλος του Πανελλήνιου Συνδέσμου Αμειβομένων Ποδοσφαιριστών (ΠΣΑΠ), ενώ εκτός από άριστος ηθοποιός ήταν και ένας από τους καλύτερους κασκαντέρ του κινηματογράφου.

Ζούσε στη μονοκατοικία του στα Μελίσσια. Τα τελευταία χρόνια έπασχε από την νόσο Αλτσχάιμερ. Κηδεύτηκε στο Κοιμητήριο των Μελισσίων.

## Φιλμογραφία

## Τηλεόραση

## Παραπομπές


## Εξωτερικοί σύνδεσμοι
* Nikos Tsachiridis, σελίδα του ηθοποιού στον ιστότοπο της IMDb.
* Τσαχιρίδης, Νίκος , σελίδα του ηθοποιού στον ιστότοπο Cine.gr.

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Γεώργιος Τσουκαντάνας

Ο **Γεώργιος Τσιουκαντάνας** ή **Τσιουκαντάνας**, ήταν σημαντικός Έλληνας Μακεδονομάχος οπλαρχηγός από το Περιβόλι Γρεβενών.

## Βιογραφικά στοιχεία
thumb|left|350px|Τα ενωμένα Ελληνικά σώματα. Ο οπλαρχηγός Γεώργιος Τσιουκαντάνας βρίσκεται στην μπροστινή σειρά δεύτερος στα δεξιά του επικεφαλής Ν. Τσοτάκου (όρθιος)

Ο Γεώργιος Τσιουκαντάνας γεννήθηκε στα τέλη του 19ου αιώνα στο Περιβόλι Γρεβενών. Ήταν συγγενής του παλιού οπλαρχηγού της Μακεδονικής Επανάστασης του 1854, Σταμουλη Τσιουκαντάνα.

## Ένοπλη δράση
Αρχικά δρούσε ως οπλίτης σε αντάρτικα σώματα της Μακεδονίας επιχειρώντας κατά Οθωμανών και Βουλγάρων. Στη συνέχεια τέθηκε επικεφαλής ένοπλου σώματος, όταν αποφασίστηκε η διάσπαση του σώματος του Ν. Τσοτάκου (Γέρμα), το 1907. Έδρασε με το σώμα του στις περιοχές Γρεβενών, Βοΐου, Ορεστίδος και Καστοριάς, έως το τέλος του Μακεδονικού αγώνα. 
## Θάνατος του Γεωργίου Τσιουκαντάνα
Μετά την απελευθέρωση της Μακεδονίας διατέλεσε αποσπασματάρχης του στρατιωτικού διοικητή της Περιφέρειας Δυτικής Μακεδονίας, Λ. Παπαγεωργίου. Το 1918 του ανατέθηκε η εξόντωση των ληστών που δρούσαν στην περιοχή. Σκοτώθηκε σε μάχη με τη συμμορία του ληστή Ιωάννη Κ. Βερβέρα. 

## Παραπομπές


Κατηγορία:Μακεδονομάχοι
Κατηγορία:Έλληνες στρατιωτικοί
Βουλγαρόφιλοι

Οι **Βουλγαρόφιλοι** ή **Βουλγαρίζοντες** (** *δηλ. Βουλγαρόφιλοι*, *[[Βουλγαρικά]]*: българофили/българомани *δηλ. Βουλγαρόφιλοι/Βουλγαρομάνοι*, *[[Σερβικά]]*: бугараши, *δηλ. Βουλγαρομάνοι*) είναι ένας όρος που χρησιμοποιείται για να περιγράψει άτομα της περιοχής της οθωμανικής Μακεδονίας και της περιοχής της κοιλάδας του Μοράβα, που βλέπουν τους εαυτούς τους ως Βουλγάρους. Χρησιμοποιείται πιο συχνά υποτιμητικά, για να υποδηλώσει ότι αυτοί οι άνθρωποι δεν είναι πραγματικοί Βούλγαροι. Επίσης ο όρος χρησιμοποιείται για να χαρακτηρίσει χωριά της περιοχής της Μακεδονίας στις αρχές του 20ου αιώνα όπου η πλειονότητα των κατοίκων ανήκε στην σχισματική Βουλγαρική Ορθόδοξη Εκκλησία.

Ο όρος χρησιμοποιείται στην Βόρεια Μακεδονία για να χαρακτηρίσει υποτιμητικά επιστήμονες που υποστηρίζουν ότι η σλαβομακεδονική γλώσσα αποτελεί διάλεκτο της βουλγαρικής ή και παλαιότερα Ευρωπαίους που συμπαθούσαν ή υποστήριζαν τις βουλγαρικές θέσεις και διεκδικήσεις.

Αντίστοιχες ονομασίες που αποδίδουν οι Σλαβομακεδόνες και Βούλγαροι συγγραφείς για τους σλαβόφωνους της Μακεδονίας που δηλώνουν Έλληνες είναι Γραικομάνοι και για τους Σλάβους που δηλώνουν Σέρβοι η ονομασία Σερβομάνοι.
## Παραπομπές


## Δείτε επίσης
* Μικρή Σόφια
* Γραικομάνοι

Κατηγορία:Βούλγαροι
κατηγορία:Ιστορία της Μακεδονίας
Κατηγορία:Ιστορία της Σερβίας
Κατηγορία:Ιστορία της Βουλγαρίας
Κατηγορία:Ιστορία της Βόρειας Μακεδονίας
Νικόλας Γεννάρης

Ο **Νικόλας "Νίκο" Χάρι Γεννάρης** (γεννημένος στις 24 Μαΐου 1993) είναι ένας Άγγλος ποδοσφαιριστής, ο οποίος αγωνίζεται ως δεξί μπακ ή μέσος με την Άρσεναλ.

## Συλλογική Καριέρα
### Άρσεναλ
Ο Γεννάρης γεννήθηκε στο Λέιτονστοουν του Λονδίνου. Ο πατέρας του είναι Κύπριος και η μητέρα του Κινέζα. Ενσωματώθηκε στις Ακαδημίες της Άρσεναλ τον Μάιο του 2001, σε ηλικία επτά ετών, περνώντας από όλες τις ηλικιακές κατηγορίες του συλλόγου. Στις 10 Φεβρουαρίου 2010, πραγματοποίησε το ντεμπούτο του με τις ρεζέρβες των *Gunners* απέναντι στην Στόουκ. Υπέγραψε επαγγελματικό συμβόλαιο με την Άρσεναλ τον Ιούλιο του 2010. Πραγματοποίησε το ντεμπούτο του σε επίσημο αγώνα με την Άρσεναλ, αγωνιζόμενος ως δεξί μπακ, στις 25 Οκτωβρίου 2011 για το Λιγκ Καπ Αγγλίας, σε έναν αγώνα απέναντι στην Μπόλτον. Στις 9 Ιανουαρίου 2012, ο Γεννάρης πραγματοποίησε την πρώτη του εμφάνιση στο Κύπελλο Αγγλίας με την Άρσεναλ, μπαίνοντας ως αλλαγή στην θέση του τραυματία Φρανσίς Κοκλέν ως δεξί μπακ, καθώς οι *Gunners* επικράτησαν της Λιντς Γιουνάιτεντ με σκορ 1&ndash;0 στον Γ' Γύρο της διοργάνωσης. Στις 15 Ιανουαρίου 2012, ο Γεννάρης βρισκόταν στον πάγκο, χωρίς όμως να αγωνιστεί, στην εκτός έδρας ήττα της ομάδας του με 3-2 από την Σουόνσι Σίτι. Πραγματοποίησε το ντεμπούτο του στην Πρέμιερ Λιγκ απέναντι στην Μάντσεστερ Γιουνάιτεντ, μπαίνοντας ως αλλαγή, στη διάρκεια της ανάπαυλας του ημιχρόνου, στις 22 Ιανουαρίου 2012, στην θέση του Ζοάν Τζουρού.

### Νοτς Κάουντι
Στις 23 Μαρτίου 2012, ο Γεννάρης αγωνίστηκε υπό την μορφή δανεισμού στη Νοτς Κάουντι, για το υπόλοιπο της σεζόν 2011–12. Πραγματοποίησε το ντεμπούτο του με την Κάουντι, ξεκινώντας βασικός σε μια ισσοπαλία με σκορ 0-0 απέναντι στην Σκάνθορπ Γιουνάιτεντ στις 24 Μαρτίου, την επομένη μόλις είχε υπογράψει στον σύλλογο. Ο Γεννάρης αγωνίστηκε άλλη μία φορά με την Νοτς Κάουντι, στη διάρκεια του δανεισμού του.

## Διεθνής Καριέρα
Ο Γεννάρης έχει εκπροσωπήσει την Αγγλία σε διάφορες ηλικιακές κατηγορίες νέων συμπεριλαμβανομένων των U-17, U-18 και U-19.

## Στατιστικά σε επίπεδο συλλόγων

## Τίτλοι
;Άρσεναλ
*Πρέμιερ Ακάντεμι Λιγκ: 2009&ndash;10

## Παραπομπές


## Εξωτερικοί σύνδεσμοι

*Προφίλ στο Arsenal.com

Κατηγορία:Άγγλοι ποδοσφαιριστές
Κατηγορία:Κύπριοι ποδοσφαιριστές
Κατηγορία:Ποδοσφαιριστές Άρσεναλ
Κατηγορία:Μέσοι ποδοσφαιριστές
Κατηγορία:Ποδοσφαιριστές Νοτς Κάουντι
Κατηγορία:Ποδοσφαιριστές Εθνικής Αγγλίας Κ17
Κατηγορία:Ποδοσφαιριστές Εθνικής Αγγλίας Κ18
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Εθνικής Αγγλίας Κ19
Κατηγορία:Κύπριοι ποδοσφαιριστές στο εξωτερικό
Κατηγορία:Ποδοσφαιριστές Σούπερ Λιγκ Κίνας
Κατηγορία:Άγγλοι ποδοσφαιριστές στο εξωτερικό
Χαμάμ του Ορούτς Πασά

Το **Χαμάμ του Ορούτς Πασά** (τουρκικά: *Oruç Paşa Hamami*), επίσης γνωστό ως **Λουτρά των Ψιθύρων** ή **Λουτρά του Έρωτα** (τουρκικά: *Fısıltı Hamami*), είναι οθωμανικό λουτρό το οποίο χρονολογείται από το 1398-1399 και βρίσκεται σε υπερυψωμένο ανάχωμα στις όχθες του Ερυθροπόταμου στο Διδυμότειχο, Ελλάδα.

Σύμφωνα με τον Ολλανδό οθωμανολόγο Μαχίλ Κιλ, το συγκεκριμένο χαμάμ αποτελεί εκ των πλέον πρώιμων οθωμανικών λουτρών στον ελλαδικό χώρο, καθώς η ανέγερσή του χρονολογείται κατά την περίοδο μεταξύ 1398 και 1399 (το Διδυμότειχο καταλήφθηκε το από τον Μουράτ Α΄ το 1361). Η είσοδος του λουτρού από την βορειοδυτική πλευρά  οδηγεί σε χώρο αποδυτηρίων διαστάσεων 5,10x5,00μ. Στο λουτρό υπήρχαν δύο τμήματα, το "χλιαρό" και το "θερμό". Σύμφωνα με τον οθωμανό περιηγητή Εβλιγιά Τσελεμπή η τοιχοποιία περιείχε πήλινους αγωγούς έτσι οι ήχοι από το "θερμό" τμήμα ακουγόταν στο "χλιαρό" τμήμα. Αυτός είναι ο λόγος για τον οποίο το λουτρό πήρε και το όνομα *Fısıltı Hamami* δηλαδή "Λουτρό των Ψιθύρων". Λόγω της ιδιαίτερης ακουστικής, στο χαμάμ αυτό οι εραστές μπορούσαν να εκφράζουν τα πάθη τους ενώ η Υψηλή Πύλη μπορούσε να πληροφορείται εκμυστηρεύσεις εξόριστων Πασάδων .

Τα χαμάμ αυτά λειτούργησαν μέχρι τις αρχές του 20ου αιώνα  και σήμερα θεωρούνται τα αρχαιότερα σωζόμενα Οθωμανικά λουτρά στην Ευρώπη . Για την ανάδειξη του μνημείου αυτού όπως και ενός αντίστοιχου λουτρού στο Σβίλεγκραντ της Βουλγαρίας υπογράφηκε συμφωνία στις 14 Μαρτίου 2011 μεταξύ Ελλάδος, Βουλγαρίας και Ευρωπαϊκής Ένωσης .

## Παραπομπές



Κατηγορία:Διδυμότειχο
Κατηγορία:Οθωμανικά λουτρά στην Ελλάδα
Κοινωνική κινητικότητα

**Κοινωνική κινητικότητα** είναι η διαδικασία με την οποία τα άτομα και οι κοινωνικές ομάδες μετακινούνται από το ένα επίπεδο της κοινωνικής διαστρωμάτωσης σε ένα άλλο, εφόσον το σύστημα της διαστρωμάτωσης της εκάστοτε κοινωνίας το επιτρέπει. Στα κλειστά κοινωνικά συστήματα, όπως στις ινδικές κάστες, η κοινωνική κινητικότητα είναι περιορισμένη.

Οι μορφές κοινωνικης κινητικοτητας διακρίνονται με κριτηριο την κατεύθυνση και με κριτήριο τον χρονο.

Μορφές κοινωνικής κινητικότητας:
*ανοδική κινητικότητα: η μετακίνηση του ατόμου από κατώτερη κοινωνική τάξη σε ανώτερη
*καθοδική κινητικότητα: η μετακίνηση του ατόμου από ανώτερη κοινωνικη τάξη σε κατώτερη π.χ όταν ένα άτομο χάσει τη δουλειά του
*οριζόντια κινητικότητα: η μετακίνηση του ατόμου από μια κοινωνική θέση σε κάποια άλλη με αντίστοιχο κύρος
*διαγενεακή κινητικότητα: σύγκριση της κοινωνικής θέσης των γονέων με αυτή των παιδιών τους σε κάποια δεδομένη στιγμή της σταδιοδρομίας του καθενός.
*Ενδογενεακή κινητικότητα: σύγκριση των κοινωνικών θέσεων ενός ατόμου στη διάρκεια της ζωής του. 

Σε κάποιες κοινωνίες, ο καταμερισμός της εργασίας αλλάζει ανάλογα με την αλλαγή της κοινωνίας: λόγω της προσπάθειας των ελών των κατώτερων κοινωνικών στρωμάτων να ανελιχθούν στην κοινωνική διαστρωμάτωση, νέοι κλάδοι εργασίας δημιουργούνται ταυτόχρονα με το κλείσιμο άλλων κλάδων. Ως αποτέλεσμα, τροποποιείται ανάλογα και η κατανομή των οικονομικών πόρων. 

Ενδέχεται επίσης η διαφορετική κατανομή του ταλέντου με την πάροδο του χρόνου: αν και τα μέλη των ανώτερων κοινωνικών στρωμάτων έχουν περισσότερες ευκαιρίες για επιτυχία, κάποια άτομα των κατώτερων κοινωνικών τάξεων ενδέχεται να διαθέτουν ικανότητες που τους επιτρέπουν να καταλάβουν ανώτερες ιεραρχικά θέσεις στην κοινωνία και την εργασία.

Κατηγορία:Κοινωνιολογική οικονομία
Κατηγορία:Κοινωνική ανισότητα
Κατηγορία:Κοινωνικές τάξεις
Μανδραϊκός

Το λήμμα **Μανδραϊκός** μπορεί να αναφέρεται σε κάποιον από τους παρακάτω αθλητικούς συλλόγους:

* Μανδραϊκός Α.Ο., σύλλογος ποδοσφαίρου, έτος ίδρυσης 1956.
* Μανδραϊκός Α.Ο.Κ., σύλλογος καλαθοσφαίρισης, ενεργός 1983&#45;2017.
* Γ.Σ. Μανδραϊκός, σύλλογος καλαθοσφαίρισης, έτος ίδρυσης 2017.
Φωτιά και Τσεκούρι

Το **Φωτιά και Τσεκούρι** είναι βιβλίο του Ευάγγελου Αβέρωφ, πρώην Υπουργού Εθνικής Άμυνας και θεωρείται κλασικό έργο στην βιβλιογραφία του Εμφυλίου Πολέμου, εντασσόμενο με την πλευρά των νικητών.

## Ιστορική αναδρομή
Το βιβλίο γράφτηκε κατόπιν παραγγελίας του Γαλλικού Εκδοτικού Οίκου "Breteuil". Κυκλοφόρησε αρχικά στα γαλλικά το 1974 και από τότε επανεκδόθηκε επανειλημμένα μέχρι σήμερα. Στα ελληνικά δημοσιεύτηκε σε μετάφραση του δικηγόρου Μιλτιάδη Σινιόσογλου-Τοσίτσα στην καθαρεύουσα και αργότερα στη δημοτική από τον Εμμανουήλ Χ. Κάσδαγλη.

## Περιεχόμενο
Το βιβλίο περιγράφει συνοπτικά την πολιτική, διπλωματική και στρατιωτική ιστορία της Ελλάδας τη δεκαετία του 1940. Ξεκινάει με τα αίτια των γεγονότων και παραθέτει τις επιπτώσεις τους στο μέλλον. Αφηγείται τις μάχες και τα βασικά πολιτικά και στρατιωτικά γεγονότα με χρονολογική σειρά. Από τις συγκρούσεις με την Ιταλία στο Αλβανικό μέτωπο ως τη γερμανική κατοχή της Ελλάδας, καθώς και τον Ελληνικό Εμφύλιο μέχρι τις τελικές συγκρούσεις στο Γράμμο και το Βίτσι.

## Πηγές
* Ηλίας Μαγκλίνης: «Φωτιά και τσεκούρι», τότε και τώρα, Η Καθημερινή,  22 Σεπτεμβρίου 2010
* Νίκος Mαραντζίδης: Η πάλη τοπική, το παιχνίδι παγκόσμιο, Το Βήμα,  31 Οκτωβρίου 2010

Κατηγορία:Ιστορικά συγγράμματα
Κατηγορία:Ελληνικός Εμφύλιος 1946 - 1949
Ιστορία της πόλης των Αθηνών κατά τον Μεσαίωνα

Η ***Ιστορία της πόλης των Αθηνών κατά τον Μεσαίωνα*** είναι δίτομο έργο του κλασικού φιλολόγου και ιστορικού Φέρντιναντ Γκρεγκορόβιους. Είναι το τελευταίο έργο του συγγραφέα και συνοψίζει την ιστορία της Αθήνας από την εποχή του Ιουστινιανού μέχρι την τουρκική κατοχή. Θεωρείται αξιόλογο έργο, τόσο από ιστορικής όσο και από φιλολογικής άποψης. 

Το έργο μεταφράστηκε στα ελληνικά από τον Σπυρίδωνα Λάμπρο και κυκλοφόρησε με τίτλο *Ιστορία της πόλεως Αθηνών κατά τους Μέσους Αιώνας: Από του Ιουστινιανού μέχρι της υπό των Τούρκων κατακτήσεως* μεταξύ 1904-1906 από τις εκδόσεις Π. Δ. Σακελλαρίου. 

## Παραπομπές

## Πηγές
* 

Κατηγορία:Ιστορία της Αθήνας
Κατηγορία:Ιστορικά συγγράμματα
Λινόζα

Η **Λινόζα** (, ελλ. *Αιθούσσα*) είναι ιταλικό νησί με έκταση 5,4 τ.χλμ. και πληθυσμό 433 κατοίκους. Είναι το δεύτερο μεγαλύτερο, σε έκταση, νησί του συμπλέγματος των Πελαγίων νήσων και πρωτεύουσα του νησιού είναι η Λινόζα. Διοικητικά ανήκει στον δήμο Λαμπεντούζα και Λινόζα (*Lampedusa e Linosa*), στην Επαρχία του Αγκριτζέντο, ο οποίος περιλαμβάνει επίσης τα νησιά Λαμπεντούζα και Λαμπιόνε.

## Οικονομία
Ο πληθυσμός της Λινόζας ζει με τη γεωργία και τον τουρισμό.

## Συλλογή

File:Linosa (1).jpg|Η Λινόζα
File:Linosa-case.jpg|Τυπικό σπίτι στη Λινόζα
File:Linosa Veduta Farglioni.JPG|Τοπίο της ακτής στη Λινόζα στην περιοχή με το λεγόμενο "Φαραλιόνι"
File:Linosa Paesaggio Rocce Laviche.JPG|Τοπίο ηφαιστειογενών πετρωμάτων


Κατηγορία:Γεωγραφία της Σικελίας
Κατηγορία:Νησιά της Ιταλίας
Υδρομετεωρολογία

Η **υδρομετεωρολογία** είναι κλάδος της μετεωρολογίας ο οποίος ασχολείται κυρίως με το νερό και την ενέργειά του και τη συχνότητα των βροχοπτώσεων σε διάφορες περιοχές της Γης. 

## Πηγές

Βιβλίο: Πάπυρος Larousse Britannica τομ. 51

 

Κατηγορία:Κλάδοι της μετεωρολογίας
Λεονάρντο Μπιτενκούρ

Ο **Λεονάρντο Μπιτενκούρ** (γεννημένος στις 19 Δεκεμβρίου 1993) είναι ένας Γερμανός επαγγελματίας ποδοσφαιριστής βραζιλιάνικης καταγωγής, ο οποίος αγωνίζεται ως μέσος στην γερμανική ΦΚ Κολωνία και την Εθνική Γερμανίας U-21. Την 1η Δεκεμβρίου 2011, ανακοινώθηκε πως ο Μπιτενκούρ υπέγραψε τετραετές συμβόλαιο με την Μπορούσια Ντόρτμουντ, σε ισχύ από την 1η Ιουλίου 2012.

## Καριέρα
Ο Λεονάρντο είναι γιος του Βραζιλιάνου επιθετικού Φράνκλιν Μπιτενκούρ, ο οποίος αποκτήθηκε το 1998 από την Ένερτζι Κότμπους, στην οποία αγωνίζεται ακόμα και σήμερα, μετά το πέρας της αγωνιστικής του καρέρας, ως προπονητής στα τμήματα υποδομής του συλλόγου.

Ο Λεονάρντο Μπιτενκούρ, ο οποίος προέρχεται από τα τμήματα υποδομής της Κότμπους, κλήθηκε για πρώτη φορά το 2009 στην Εθνική Γερμανίας U-17, περνώντας στην σύνέχεια από όλες τις ηλικιακές κατηγορίες των ομάδων νέων της Γερμανίας. Εκτός από Γερμανός είναι και Βραζιλιάνος, καθότι τέτοιος και ο πατέρας του.

Από μικρή ηλικία διακρινόταν το ταλέντο του, καθώς ήδη από το 2010 ο ομάδα του Κότμπους είχε φροντίσει να του προσφέρει συμβόλαιο μακρύ σε διάρκεια το οποίο θα τον κρατούσε στην ομάδα μέχρι και το 2014. Στις αρχές του 2011, σε ηλικία 17 ετών, ξεκίνησε να προπονείται με την πρώτη ομάδα του γερμανικού συλλόγου, που μετείχε τότε στην 2η Μπούντεσλιγκα. Την πρώτη του συμμετοχή με την ομάδα την σημείωσε με την φανέλα των ρεζέρβων αγωνιζόμενος σε έναν αγώνα για την Regionalliga Nord, η οποία συνοδεύτηκε από άλλες τρεις κατά τις οποίες σημείωσε δύο τέρματα, ενώ είχε και μία ασίστ. Στις 16 Απριλίου έγινε και επίσημα μέλος της πρώτης ομάδας, ενώ λίγο αργότερα πραγματοποίησε την πρώτη του συμμετοχή με την πρώτη ομάδα μπαίνοντας ως αλλαγή σε ένα αγώνα με αντίπαλο την ΜΣΦ Ντούισμπουργκ. Πέτυχε το πρώτο του τέρμα στην Τσβάιτελιγκα, στις 22 Ιουλίου, και πάλι σε έναν αγώνα απέναντι στην Ντούισμπουργκ. Με την επίτευξη αυτού του τέρματος έγινε ο νεαρότερος σκόρερ στην ιστορία της Τσβάιτελιγκα.

Στη διάρκεια της καλοκαιρινής μεταγραφικής περιόδου του 2012, ο Μπιτενκούρ μεταγράφηκε στην Μπορούσια Ντόρτμουντ, σε μια μεταγραφή που είχε κανονιστεί από τον προηγούμενο Δεκέμβριο μεταξύ των δύο ομάδων.

## Προσωπική ζωή
Ο Λεονάρντο είναι γιος του παλιού επιθετικού της Ένερτζι Κότμπους και νυν προπονητή νέων του συλλόγου Φράνκλιν Μπιτενκούρ.

## Παραπομπές


## Εξωτερικοί σύνδεσμοι

Προφίλ στο transfermarkt.de

Κατηγορία:Γερμανοί ποδοσφαιριστές
Κατηγορία:Ποδοσφαιριστές Μπορούσια Ντόρτμουντ
Κατηγορία:Μέσοι ποδοσφαιριστές
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές ΦΚ Ενεργκί Κότμπους
Κατηγορία:Ποδοσφαιριστές Εθνικής Γερμανίας Κ17
Κατηγορία:Ποδοσφαιριστές Εθνικής Γερμανίας Κ19
Κατηγορία:Ποδοσφαιριστές Εθνικής Γερμανίας Κ20
Κατηγορία:Ποδοσφαιριστές Εθνικής Γερμανίας Κ18
Γιάιμα

thumb|250px|Η κορυφή του Γιάιμα το 2004
Το **Γιάιμα** (ισπανικά: *Llaima*) είναι ενεργό ηφαίστειο στην Χιλή. Είναι ένα από τα μεγαλύτερα και πιο ενεργά της χώρας. Βρίσκεται 82 χιλιόμετρα βορειοδυτικά του Τεμούκο και απέχει περίπου 650 χιλιόμετρα από την πρωτεύουσα Σαντιάγο, στο Εθνικό Πάρκο Κονγκιγίο. Το Γιάιμα αποτελείται από δύο ηφαιστειακούς κώνους. Ο χαμηλότερος, γνωστός ο *Πιτσιγιάιμα*, έχει ύψος 2.920 μέτρα και δεν είναι τόσο εξέχον όσο η κύρια κορυφή, η οποία βρίσκεται βόρεια και έχει ύψος 3.125 μέτρα. Στις πλαγιές βρίσκονται περίπου σαράντα μικροί κώνοι. Μαζί με το σβηστό ηφαίστειο  Σιέρρα Νεβάδα περιβάλλουν τη λίμνη Κονγκιγίο.

Η λάβα του ηφαιστείου έχει βασαλτική-ανδεσιτική σύσταση. Ο σημερινός ηφαιστειακός κώνος υψώνεται μέσα σε μια καλντέρα διαμέτρου 8 χιλιομέτρων, η οποία σχηματίστηκε πριν 13.200 χρόνια, από μια έκρηξη που δημιούργησε τον ιγνιμβρίτη του Κουρακαουτίν, ο οποίος έχει όγκο 25 κυβικά χιλιόμετρα. Το νέο οικοδόμημα άρχισε να κατασκευάζεται πριν 7.200 χρόνια. Η συνήθης εκρηκτική δραστηριότητα του Γιάιμα είναι στρομπολικού, χαβαϊκού και υπο-πλινιακού τύπου και οι εκρήξεις του είναι συχνές. Οι πιο πρόσφατες έλαβαν χώρα το 2008 και το 2009.

## Παραπομπές


Κατηγορία:Ηφαίστεια της Χιλής
Κατηγορία:Άνδεις
Λαμπιόνε

Το **Λαμπιόνε** () είναι ιταλικό νησί με έκταση 1,2 τ.χλμ. και είναι ακατοίκητο. Είναι το μικρότερο, σε έκταση, νησί του συμπλέγματος των Πελαγίων νήσων. Διοικητικά ανήκει στον δήμο Λαμπεντούζα και Λινόζα (*Lampedusa e Linosa*), στην Επαρχία του Αγκριτζέντο, ο οποίος περιλαμβάνει επίσης τα νησιά Λαμπεντούζα και Λινόζα.

Κατηγορία:Γεωγραφία της Σικελίας
Κατηγορία:Νησιά της Ιταλίας
Κουκούλι Πάτρας

Το **Κουκούλι** είναι συνοικία της Πάτρας που βρίσκεται στην νοτιοανατολική πλευρά της πόλης. Γειτνιάζει με τον Άγιο Γεώργιο Λάγγουρα στα βόρεια, την Εγλυκάδα στα βορειοανατολικά, την Περιβόλα στα νοτιοανατολικά, το Μπεγουλάκι στα νότια, του Ταραμπούρα στα νοτιοδυτικά και το Ψαροφάι στα δυτικά.

Στο Κουκούλι βρίσκεται το Παμπελοποννησιακό Εθνικό Αθλητικό Κέντρο (Π.Ε.Α.Κ. Πάτρας), ενώ επίσης στην περιοχή έχει τις εγκαταστάσεις του το πρώην Τ.Ε.Ι. Δυτικής Ελλάδας. 

Aπό τον Μάρτιο 2016 κ.εξ. στεγάζεται στη συνοικία η βιβλιοθήκη του Ε.Α.Π. (σε κτίριο επί της λεωφόρου Πατρών-Κλάους 183· πριν, η βιβλιοθήκη στεγαζόταν σε οίκημα στο κέντρο της πόλης, επί της οδού Τριών Ναυάρχων), σε άνετο και λειτουργικό χώρο, όπου, πέρα από τη δανειστική βιβλιοθήκη, στεγάζονται: το αναγνωστήριο, οι ηλεκτρονικοί υπολογιστές και λοιπές υπηρεσίες της βιβλιοθήκης.

## Παραπομπές


## Πηγές
* Δ. Καρατζά, Χ. Χαραλάμπους, Δ. Γκότση, Γ. Λύρα, *Πάτρα, ονομάτων επίσκεψις*, Έκδοση των εφημερίδων «Εθνικός Κήρυξ των Πατρών» και «Ημερήσιος Κήρυξ των Πατρών», Πάτρα 1995.

## Εξωτερικοί σύνδεσμοι
* Κουκούλι Πάτρας. wikimapia.org

Κατηγορία:Συνοικίες της Πάτρας
Βιεννέζικα βαλς

**Βιεννέζικα βαλς **(αγγλικά: *Waltzes from Vienna*), είναι ο τίτλος αγγλικής κινηματογραφικής ταινίας, σε σκηνοθεσία του Άλφρεντ Χίτσκοκ και παραγωγή του 1933.

## Περίληψη
Επρόκειτο για μια κινηματογραφική οπερέτα πάνω στη μουσική του Γιόχαν Στράους.

## Παρατηρήσεις
Είναι μια ταινία για την οποία ο Χίτσκοκ μετάνοιωσε που τη γύρισε αφού δεν τον άφησε καθόλου ικανοποιημένο και μάλιστα από την έβδομη ημέρα των γυρισμάτων της το δήλωσε στους συντελεστές της.

## Παραπομπές


## Πηγές
*Pierre Lherminier, Χίτσκοκ, μτφρ.Γιώργος Σπανός,εκδ. Πλέθρον, Αθήνα, 1985, σελ.30
*Φρανσουά Τρυφώ, Χίτσκοκ, μτφρ. Γιάννης Ιωαννίδης, εκδ. Ύψιλον, Αθήνα, 1986, σελ.65-66
*Μπάμπης Ακτσόγλου, Χίτσκοκ, εκδ.Αιγόκερως, Αθήνα, 1985,σελ.29

## Εξωτερικοί σύνδεσμοι
*

Κατηγορία:Βρετανικές ταινίες της δεκαετίας 1930
Κατηγορία:Ταινίες του 1933
Κατηγορία:Ταινίες σε σκηνοθεσία Άλφρεντ Χίτσκοκ
Κατηγορία:Βρετανικές μουσικές ταινίες
Κατηγορία:Βρετανικές αισθηματικές ταινίες
Κατηγορία:Αισθηματικές μουσικές ταινίες
Κατηγορία:Βρετανικές βιογραφικές ταινίες
Κατηγορία:Βρετανικές ασπρόμαυρες ταινίες
Κατηγορία:Αγγλόφωνες ταινίες
Χορτιάτης (αποσαφήνιση)

Με την  ονομασία **Χορτιάτης** μπορεί να αναφερόμαστε σε:

## Τοποθεσίες
*Χορτιάτης Θεσσαλονίκης, οικισμός και προάστιο της Θεσσαλονίκης.
*Χορτιάτης (όρος), όρος της Κεντρικής Μακεδονίας.

## Γεγονότα
*Σφαγή του Χορτιάτη, στρατιωτική επιχείρηση των γερμανικών δυνάμεων κατοχής που οδήγησε στην εκτέλεση άμαχου πληθυσμού στα χωριά του όρους Χορτιάτη.

Κατηγορία:Αποσαφηνίσεις ελληνικών τοπωνυμίων
Προτσίντα

Η **Πρότσιντα** (, ελληνικά: ***Προχύτη***) είναι ιταλικό νησί με έκταση 4,1 τ.χλμ και πληθυσμό 10.596 κατοίκους. Πρωτεύουσα του νησιού αλλά και του ομώνυμου δήμου είναι η πόλη Πρότσιντα. 

Βρίσκεται στο νησιωτικό σύμπλεγμα των Φλεγραίων Νήσων (Πιθηκούσσες), ανοιχτά της Νάπολης και υπάγεται Επαρχίας Νάπολης της Περιφέρειας Καμπανίας. Σε μικρή πολύ μικρή απόσταση, νοτιοδυτικά του νησιού βρίσκεται το νησί Βιβάρα που αποτελεί νήσο δορυφόρο της Προτσίντα και ενώνεται με αυτήν με θαλάσσια γέφυρα.	 

(Το όνομα προφέρεται "Πρότσιντα" και όχι "Προτσίντα" όπως λανθασμένα έχει καθιερωθεί)	 

## Παραπομπές


Προτσίντα
Νέος και αθώος

**Νέος και αθώος** () είναι ο τίτλος αγγλικής κινηματογραφικής ταινίας σε σκηνοθεσία του Άλφρεντ Χίτσκοκ και παραγωγή του 1937.

## Περίληψη
Ένας νεαρός θα ενοχοποιηθεί για το φόνο μιας πλούσιας και διάσημης γυναίκας η οποία θα βρεθεί στραγγαλισμένη με τη ζώνη του αδιάβροχού του. Όμως εκείνος ο οποίος ήταν παλιός εραστής του θύματος θα ισχυρισθεί πως του το είχαν κλέψει το αδιάβροχο. Θα συλληφθεί μα θα κατορθώσει να ξεφύγει με τη βοήθεια της κόρης του διευθυντή της αστυνομίας, η οποία πιστεύει στην αθωότητά του. Ψάχνοντας βρίσκει έναν ζητιάνο να φορά το αδιάβροχό του κι εκείνος λέει πως του το έδωσε κάποιος με ένα *τικ* στο μάτι του. Ο ένοχος μεταμφιεσμένος σε νέγρο, παίζει σε μια ορχήστρα ως ντράμερ στη σάλα ενός ξενοδοχείου. Καθώς καταλαβαίνει πως τον αναζητούν γίνεται πιο νευρικός στο παίξιμό του, λιποθυμά και πιάνεται τελικά.

## Πηγή έμπνευσης
Βασίζεται στο μυθιστόρημα της Ζοζεφίν Τέϋ *Ένα σελλίνι για κεριά*.

## Παρατηρήσεις
Η ταινία είχε επίσης τον τίτλο *The girl was young* (*Η κοπέλα ήταν αθώα*). Κι εδώ έχουμε το μοτίβο της άδικης κατηγορίας σε βάρος κάποιου.
Το στοιχείο του σασπένς της ταινίας αυτής ήταν η πληροφορία που εξ αρχής έχει δοθεί στον θεατή, το τικ του δολοφόνου για το οποίο ο ζητιάνος έχει πληροφορήσει το νεαρό ζευγάρι, το έχει δει ο θεατής της ταινίας από το πρώτο πλάνο και περιμένει αν θα το ανακαλύψουν και οι ήρωες της ταινίας.

## Παραπομπές


## Πηγές
* Pierre Lherminier, Χίτσκοκ, μτφρ.Γιώργος Σπανός,εκδ. Πλέθρον, Αθήνα, 1985 , σσ. 43-45
* Φρανσουά Τρυφώ, Χίτσκοκ, μτφρ. Γιάννης Ιωαννίδης, εκδ. ύψιλον, Αθήνα, 1986, σσ. 88-91 
*Μπάμπης Ακτσόγλου, Χίτσκοκ, εκδ.Αιγόκερως, Αθήνα, 1985, σελ.41

## Εξωτερικοί σύνδεσμοι
*

Κατηγορία:Βρετανικές ταινίες της δεκαετίας 1930
Κατηγορία:Ταινίες του 1937
Κατηγορία:Ταινίες σε σκηνοθεσία Άλφρεντ Χίτσκοκ
Κατηγορία:Ταινίες βασισμένες σε βρετανικά μυθιστορήματα
Κατηγορία:Βρετανικές ασπρόμαυρες ταινίες
Κατηγορία:Αγγλόφωνες ταινίες
Πόντσα

Η **Πόντσα** () είναι ένα ιταλικό νησί με έκταση 7,5 τ.χλμ. και πληθυσμό 3.360 κατοίκους. Πρωτεύουσα του νησιού είναι η Πόντσα.

Πόντσα
Νεφρίτης

thumb|right|240px|Νεφρίτης από Καλιφόρνια - ΗΠΑ με ιδιαίτερα χαρακτηριστική πιληματώδη όψη
Ο **νεφρίτης** (αγγλικά *Nephrite*) είναι ορυκτό του ασβεστίου του μαγνησίου και του Πυριτίου, παραλλαγή του ακτινολίθου της ομάδας των αμφιβόλων. Ο χημικός τύπος είναι Ca2(Mg, Fe)5Si8O22(OH)2. Μαζί με τον ιαδεΐτη, της ομάδας των πυροξένων αποκαλούνται ιάσπιδες ή ιασπίδες («Ίασπις»)(jade).

## Γενικά
Ο νεφρίτης παρουσιάζεται στα συσσωματώματα ακτινολίθου σε μικροκρυσταλλοφυή μορφή, ή πιληματώδη (εξογκώσεις σε μορφή πίλων - καπέλων), ή τελείως στιφρά (συμπαγή) με σχιστοφυή ιστό, έχει χρώμα κυρίως σκούρο πράσινο (μερικές φορές κίτρινο-καφέ ή λευκό), ενώ ο ιαδεΐτης, που είναι πιο σπάνιος, απαντάται ομοίως με περισσότερους χρωματικούς κόκκους.
Οι νεφρίτες γενικά απαντώνται σε πετρώματα με σερπεντίνη ή σε κροκάλες και λατύπες, παρουσιάζουν σκληρότητα 5,5 - 6,5 και ειδικό βάρος 2,9 - 3,1, είναι διαφώτιστοι στα άκρα παρουσιάζοντας θαμπή σελαγίζουσα (καταυγάζουσα) λάμψη. Εκ του γεγονότος αυτού χρησιμοποιούνται κυρίως ως διακοσμητικές πέτρες σε όπλα - ξίφη, γλυπτά, είδη χειροτεχνίας, και ως ημιπολύτιμοι λίθοι.

## Αρχαιότητα
Από την αρχαιολογική έρευνα οι νεφρίτες φέρονται να ήταν γνωστοί από την αρχαιότητα και μάλιστα στην Ευρώπη από τη νεολιθική εποχή, αλλά και σε χώρες της Ασίας (Κίνα), της ΝΑ. Ασίας, σε νήσους του Ειρηνικού, όπως επίσης γνωστή ήταν και η χρήση τους, παραμένει όμως άγνωστο πως τους ονόμαζαν.  Το σύγχρονο όνομά τους προέρχεται από την αρχαία ελληνική ως «*νεφρός λίθος*» που πιθανολογείται ότι δόθηκε είτε από το χρώμα που παρουσιάζουν οι «πέτρες στα νεφρά», ή ως θεραπευτική χρήση κατά των παραπάνω. Από την ελληνική, οι Ρωμαίοι τον ονόμασαν «*Lapis nephriticus*». Στη συνέχεια έλαβε διάφορες παρεμφερείς ονομασίες.

## Πηγές
* *Μεγάλη Ελληνική Εγκυκλοπαίδεια*, τόμ. Γ΄ (συμπλήρωμα), σελ. 822

Κατηγορία:Ορυκτά του ασβεστίου
Κατηγορία:Ορυκτά του μαγνησίου
Κατηγορία:Ορυκτά του πυριτίου
Κατηγορία:Ορυκτά του σιδήρου
Κατηγορία:Σύμβολα του Ουαϊόμινγκ
Χαμάμ Φεριντούν Αχμέντ Μπεγκ

Το **Χαμάμ Φεριντούν Αχμέντ Μπεγκ**  (Τουρκικά: *Feridun Ahmed Bey Hamam*) είναι ένα οθωμανικό λουτρό το οποίο χρονολογείται από το 1571/72 και βρίσκεται δίπλα, βορειότερα του Τεμένους Μεχμέτ Α' στην κεντρική πλατεία του Διδυμότειχου, Ελλάδα. 

Σύμφωνα με μια επιστημονική δημοσίευση του Ολλανδοί οθωμανολόγου Μαχίλ Κιλ στη πρόσοψη του χαμάμ υπήρχε στο παρελθόν μια επιγραφή στην οποία αναγραφόταν το έτος κατασκευής 1571/2. Το περιεχόμενο της επιγραφής με την ημερομηνία κατασκευής γνωρίζουμε από τον Οθωμανό περιηγητή Εβλιγιά Τσελεμπή. 

Ο Φεριντούν Αχμέτ Μπεγκ ή Φεριντούν Μπέη ήταν ανώτερος αξιωματούχος αλλά και λογοτέχνης. Ο Φεριντούν έκτισε στο Διδυμότειχο τα λουτρά αυτά όπως και το ομώνυμο τέμενος το οποίο κατεδαφίστηκε τις αρχές του 20ου αιώνα. Το χαμάμ είχε δύο τμήματα, ένα για άνδρες και ένα για γυναίκες με ξεχωριστή είσοδο. Η είσοδος στο λουτρό των ανδρών γινότανε από την πλατεία και είχε μια μνημειακή είσοδο. Τα λουτρά σταμάτησαν να λειτουργούν στις αρχές του 20ου αιώνα.  Μέρος του μνημείου κατεδαφίστηκε την δεκαετία του 1970  αλλά σήμερα το μνημείο προστατεύεται σύμφωνα με την Υπουργική Απόφαση του Υπουργείου Πολιτισμού/ΑΡΧ/Β1/Φ37/67046/1492/17-11-1982 (Φ.Ε.Κ. 27/Β/27-1-1983). 

## Παραπομπές



Κατηγορία:Διδυμότειχο
Κατηγορία:Οθωμανικά λουτρά στην Ελλάδα
Κατάλογος εκλεκτορικών ψήφων ανά πολιτεία ΗΠΑ

Η ακόλουθη είναι μια **λίστα εκλεκτορικών ψήφων κατά πολιτεία των ΗΠΑ**. Ο αριθμός των εκλεκτορικών ψήφων που κατανέμεται σε κάθε πολιτεία των ΗΠΑ εξαρτάται από το αποτέλεσμα της Απογραφής που διεξάγεται κάθε 10 έτη. Όμως δεν υπήρξε ανακατανομή μετά την Απογραφή του 1920.

## Χρονολογικός πίνακας

## Παραπομπές
* http://psephos.adam-carr.net/countries/u/usa/pres.shtml

*
Ηλίας Μαγκλίνης

Ο **Ηλίας Κ. Μαγκλίνης** είναι Έλληνας συγγραφέας, δημοσιογράφος και μεταφραστής.

## Βιογραφία
Γεννήθηκε το 1970 στην Κινσάσα της Λαϊκής Δημοκρατίας του Κονγκό, πρώην Ζαΐρ, όπου είχε καταφύγει η οικογένειά του μετά από τη χρεοκοπία του παππού του, ιδιοκτήτη της «Υφασματεμπορικής», που έπεσε έξω μετά από την υποτίμηση της δραχμής από τον Μαρκεζίνη. 

Επέστρεψε στην Ελλάδα το 1973, όταν ο Μομπούτο έδιωξε όλους τους ξένους δημεύοντας την περιουσία τους. 

Εγκαταστάθηκε στη Γλυφάδα και άρχισε να γράφει. Στα 19 του πήγε στο Ηνωμένο Βασίλειο, όπου σπούδασε αγγλική φιλολογία και πολιτικές επιστήμες στην Αγγλία (πανεπιστήμιο του Σάντερλαντ) και την Σκωτία (πανεπιστήμιο της Γλασκόβης). Επέστρεψε στην Αθήνα το 1996 και από τότε ασχολείται με τη δημοσιογραφία στην εφημερίδα *[[Η Καθημερινή]]*, τη μετάφραση και τη συγγραφή.

## Διακρίσεις
Το μυθιστόρημά του *«Πρωινή γαλήνη»* απέσπασε το Βραβείο Ουράνη της Ακαδημίας Αθηνών, το Βραβείο Μυθιστορήματος του ηλεκτρονικού περιοδικού «Αναγνώστης» και το Βραβείο Πεζογραφίας του περιοδικού «Κλεψύδρα».

## Προσωπική ζωή
Ζει μόνιμα στην Αθήνα στο Μετς. Είναι παντρεμένος και έχει δύο παιδιά.

## Εργογραφία
* *Σώμα με σώμα*, εκδ. «Πόλις», Αθήνα 2005, ISBN 978-960-435-074-2
* *Η ανάκριση* (νουβέλα), εκδ. «Κέδρος», Αθήνα 2008, ISBN 978-960-04-3835-2,
* *Πρωινή γαλήνη*, εκδ. «Μεταίχμιο», Αθήνα 2015, ISBN 978-618-03-0349-0
* *Είμαι όσα έχω ξεχάσει*, εκδ. «Μεταίχμιο», Αθήνα 2019, ISBN 978-618-03-2131-9
* *Το μόνο της ζωής τους ταξίδι*, εκδ. «Μεταίχμιο», Αθήνα 2022, ISBN 978-618-03-3165-3

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες συγγραφείς του 21ου αιώνα
Κατηγορία:Έλληνες μεταφραστές
Κατηγορία:Έλληνες δημοσιογράφοι του 21ου αιώνα
Κατηγορία:Έλληνες συγγραφείς του 20ού αιώνα
Κούρτσιο Μαλαπάρτε

Ο **Κούρτσιο Μαλαπάρτε** (ψευδ. του **Κουρτ Έριχ Σούκερτ**) (1898-1957) ήταν Ιταλός συγγραφέας και δημοσιογράφος.

Είναι ιδιαίτερα γνωστός για τα αυτοβιογραφικά μυθιστορήματα του *Καπούτ* (*Kaputt*) και *Το δέρμα* (*La pelle*) (έχουν μεταφραστεί και στα ελληνικά) στα οποία καταγράφει τις εμπειρίες του ως δημοσιογράφου και αξιωματικού από το Β’ Παγκόσμιο Πόλεμο.

Το ψευδώνυμο Μαλαπάρτε αποτελεί παρονομασία του ονόματος του Ναπολέοντα Βοναπάρτη.

## Βιογραφικό
Ο Κούρτσιο Μαλαπάρτε γεννήθηκε στις 9 Ιουνίου του 1898 στο Πράτο, στην Τοσκάνη της Ιταλίας από Γερμανό πατέρα και Ιταλίδα μητέρα.

Σε ηλικία μόλις δεκαέξι ετών, θέλοντας να πολεμήσει κατά των δυνάμεων της Αυστρουγγαρίας (που τότε κατείχε εδάφη που σήμερα ανήκουν στην Ιταλία) και καθώς στην αρχή του Α’ Παγκοσμίου Πολέμου η Ιταλία ήταν ουδέτερη, ο Μαλαπάρτε κατετάγη στην *Legione Garibaldina*, μια μονάδα της Λεγεώνας των Ξένων που αποτελούνταν αποκλειστικά από Ιταλούς. Το 1915 η Ιταλία μπήκε στον πόλεμο στο πλευρό των Δυνάμεων της Ανταντ και ο Μαλαπάρτε κατετάγη στο σώμα των Αλπινιστών του Βασιλικού Στρατού της Ιταλίας.

Η συντριβή του ιταλικού στρατού στο Caporetto της Σλοβενίας το 1917 οδήγησε τον Μαλαπάρτε να γράψει το πρώτο του βιβλίο που, αρχικά, είχε τον τίτλο *Viva Caporetto!*. Στο αφηγηματικό αυτό δοκίμιο ο Ιταλός συγγραφέας αποδίδει την ήττα του ιταλικού στρατού τον Νοέμβριο του 1917 στο Caporetto, όπου σκοτώθηκαν χιλιάδες απλοί Ιταλοί στρατιώτες, στην ανικανότητα και στην ανευθυνότητα της τότε ηγεσίας του ιταλικού στρατού και των πολιτικών που προερχόταν από τις ανώτερες τάξεις. Το βιβλίο αυτό ο Μαλαπάρτε δυσκολεύτηκε να το εκδόσει, καθώς το απέρριψαν πολλοί εκδότες, μεταξύ των οποίων και ο φίλος του Giuseppe Prezzolini και τελικά το εξέδωσε με δικά του έξοδα. Αμέσως μετά την κυκλοφορία του (1921) το βιβλίο κατασχέθηκε και τελικά επανεκδόθηκε την ίδια χρονιά με τον τίτλο *La rivolta dei santi maledetti*.

## Παραπομπές
 

## Εξωτερικοί σύνδεσμοι
* Βιβλιονέτ, Μαλαπάρτε, Κούρτσιο.
* Βιογραφία του Μαλαπάρτε στα αγγλικά
* Άρθρο για τον Μαλαπάρτε

Κατηγορία:Ιταλοί μυθιστοριογράφοι
Κατηγορία:Ιταλοί δοκιμιογράφοι
Κατηγορία:Ιταλοί δημοσιογράφοι
Κατηγορία:Φασίστες
Κατηγορία:Ιταλοί σκηνοθέτες κινηματογράφου
Ecole des ingenieurs de la Ville de Paris

Η **Σχολή Μηχανικών της Πόλης του Παρισιού** (**<span lang="fr" dir="ltr">École des ingénieurs de la ville de Paris</span>)** είναι η μόνη Γαλλική Γκραντ εκόλ για μηχανικούς που δίνει έμφαση στον τομέα της πολεοδομίας.

Με την υποστήριξη της πόλης του Παρισιού, αυτή η Σχολή υψηλής εκπαίδευσης αποτελεί μέλος του PRES Paris- Est, καθώς και της Σχολής Ponts. Ιδρύθηκε το 1959 για τη  εκπαίδευση  των αρχάριων αστικών υπαλλήλων της πόλης του Παρισιού , καθώς επίσης η Σχολή Μηχανικών της πόλης του Παρισιού εκπαιδεύει τους νέους επαγγελματίες και για τον ιδιωτικό τομέα. Σκοπός της εκπαίδευσης είναι να μάθουν σχετικά με τις εκπαιδευτικές αρχές που συνδέονται με τις πόλεις : την κατασκευή, την πολεοδομία, το δίκτυο συγκοινωνίας και το περιβάλλον. Είναι ευπρόσδεκτοι για μονοετή ή διετή εκπαίδευση και ξένοι φοιτητές (μέσω του προγράμματος Erasmus ή n+i) ή για πρακτική.

Μια καινούρια πανεπιστημιούπολη άνοιξε κατά τη διάρκεια του φθινοπώρου του 2012 στη οδό Rebeval, στο Παρίσι.

Κατηγορία:Γκραντ εκόλ
Κατηγορία:Εκπαιδευτικά ιδρύματα στο Παρίσι
Μεταξάδες (αποσαφήνιση)

Με την ονομασία **Μεταξάδες** μπορεί να αναφερόμαστε στους οικισμούς:

* Μεταξάδες Έβρου, ανακηρυγμένος παραδοσιακός οικισμός της περιφερειακής ενότητας Έβρου.
* Μεταξάδες Ευρυτανίας, οικισμός της περιφερειακής ενότητας Ευρυτανίας.
* Μεταξάδες Ξάνθης, οικισμός της περιφερειακής ενότητας Ξάνθης.
* Μεταξάδα Μεσσηνίας, οικισμός της περιφερειακής ενότητας Μεσσηνίας.

## Δείτε επίσης

* Μεταξάς (αποσαφήνιση)

Κατηγορία:Αποσαφηνίσεις ελληνικών τοπωνυμίων
Vegas

Οι **Vegas** είναι ένα ελληνικό urban pop μουσικό συγκρότημα που αποτελείται από τρία μέλη, τον ZeRaw και την Μελίνα Μακρή στα φωνητικά και τον DJ Airth στα decks και δημιουργήθηκε το 2009. Έως το 2020 στα φωνητικά ήταν η Κατερίνα Κουκουράκη. Την ίδια χρονιά κυκλοφόρησε το πρώτο ομότιτλο album και τα δύο singles με τίτλο "Τους πονάει" και "Ήρθε η στιγμή" τα οποία έγιναν επιτυχίες.

## Ιστορία
Πηγή έμπνευσης για το όνομά τους αποτελεί το αστέρι Βέγας, που ανήκει στον αστερισμό της Λύρας.

Το 2010 κυκλοφόρησε το δεύτερο άλμπουμ τους, με τίτλο Season 2 που ηχογραφήθηκε στη Σαντορίνη. Το άλμπουμ περιλαμβάνει την πρώτη διεθνή συνεργασία τους με τον Tomer G καθώς και τα τραγούδια που τους απογειώνουν «Μη Σταματάς», «Μη Σε Νοιάζει» και το «Φιλί». Μέσα σε σύντομο χρονικό διάστημα έγινε χρυσό. Την ίδια χρονιά ήταν στο warm up act της συναυλίας της Rihanna ενώ είχαν επτά υποψηφιότητες σε ισάριθμες κατηγορίες στα βραβεία του Mad Tv. Κέρδισαν το βραβείο του καλύτερου Hip Hop/Urban Videoclip για το τραγούδι «Τους Πονάει».

Το 2011 κυκλοφόρησαν το single «Για σένα» και το 2012 το τρίτο album με τίτλο «The story so far» που περιλαμβάνει, μεταξύ άλλων, το κομμάτι «Πιο Ψηλά». Βραβεύτηκαν ακόμη ως συγκρότημα της χρονιάς στα Mad Video Music Awards 2012 και από το MTV Greece ως «The Best Greek Act».

Το 2013 κυκλοφόρησε το τραγούδι «Ακόμα» ενώ κέρδισαν ακόμη ένα βραβείο ως «Καλλιτέχνης της χρονιάς για την Κύπρο». Στα τέλη του 2013 κυκλοφόρησαν το “Χίλιες Φορές” ενώ έγιναν οι μοναδικοί Έλληνες καλλιτέχνες με δύο βραβεύσεις στα MTV EMA.Το 2015 κυκλοφόρησαν το άλμπουμ «Υπόσχεση», ενώ το 2017 το κομμάτι «Πιο δυνατά».

## Mέλη

*** ZeRaw**, γεννήθηκε στη Ζιμπάμπουε. Οι γονείς του, σπούδασαν στην Ελλάδα και έτσι ο ZeRaw μεγάλωσε στην Αθήνα. Πριν τους Vegas συμμετείχε στο συγκρότημα Tang Ram.

**DJ Airth**, (το όνομά του είναι Σταύρος) επίσης γεννήθηκε και μεγάλωσε στην Αθήνα, ενώ έχει κάνει σπουδές στο ΤΕΙ Πειραιά, όπου γνώρισε τον ZeRaw. Αγαπούσε τη μουσική από μικρός. Ο DJ Airth ήταν κι αυτός μαζί με τον ZeRaw στο συγκρότημα Tang Ram το οποίο ξεκίνησε την καλλιτεχνική του πορεία το 1998 έχοντας στο ενεργητικό του τρεις δίσκους.

## Δισκογραφία

**Άλμπουμς **
* Vegas (2009)
* Season 2 (2011)
* Vegas: The Story So Far (2012)
* Υπόσχεση (2015)

** Σίνγκλς **
* Τους πονάει - (2009)
* Της μάνας σου (η αγκαλιά) - (2009)
* Δε θα φύγεις - (2009)
* Ήρθε η στιγμή - (2010)
* Φιλί - (2010)
* Μη σταματάς - (2010)
* Φσσστ! Vegas - (2010)
* You Killed Me - (2010)
* Mad About You - (2011)
* Για Σένα - (2011)
* Πιο Ψηλά - (2012)
* Πάντα Καλοκαίρι - (2012)
* Προσπαθώ - (2012)
* Όσα είχα - (2012)
* Ακόμα - (2013)
* Χίλιες Φορές - (2013)
* Πεδίο μάχης - (2014)
* Παιδιά της νύχτας - (2014)
* Solo - (2015)
* Απόψε - (2015)
* Άσ’ Τους Να Λένε - (2016)
* Πιο δυνατά - (2017)
* Όταν με φιλάς - (2017)
*Μην με ξεχνάς - (2018)
*Στο τέρμα - (2019)

## Παραπομπές


## Πηγές
* H πρώτη συνέντευξη των Vegas στο Hiphop, Ιούνιος 2009
* Δισκογραφία των Vegas στο Nocturnal

## Εξωτερικοί σύνδεσμοι
* Επίσημη ιστοσελίδα 

Κατηγορία:Ελληνικά pop συγκροτήματα
Κατηγορία:Ελληνικά μουσικά συγκροτήματα
Ασβεστοχώρι (αποσαφήνιση)

Με την ονομασία **Ασβεστοχώρι** μπορεί να αναφερόμαστε στους εξής οικισμούς:

* Ασβεστοχώρι, προάστιο και κωμόπολη της Θεσσαλονίκης.
* Ασβεστοχώρι Ιωαννίνων, οικισμός της περιφερειακής ενότητας Ιωαννίνων.
* Ασβεστοχώρι Ανατολικής Θράκης, κωμόπολη στην σημερινή Τουρκία.

Κατηγορία:Αποσαφηνίσεις ελληνικών τοπωνυμίων
Καθολικές επιστολές

Οι **Καθολικές Επιστολές** είναι οι επιστολές Ιακώβου, Α΄Πέτρου, Β΄Πέτρου, Α΄Ιωάννου, Β΄Ιωάννου, Γ΄Ιωάννου, Επιστολή Ιούδα οι οποίες περιλαμβάνονται στον Κανόνα της Καινής Διαθήκης.

## Ονομασία
Ονομάζονται ‘’καθολικές’’ επειδή απευθύνονται όχι προς ένα συγκεκριμένο πρόσωπο ή κύκλο παραληπτών αλλά επειδή το περιεχόμενό τους αναφέρεται σε όλη την Εκκλησία ως σύνολο (καθολικός=καθ’ όλου). Από τον προσδιορισμό αυτό εξαιρούνται οι Β΄Ιωάννου και Γ΄Ιωάννου επειδή απευθύνονται σε συγκεκριμένα πρόσωπα. Επίσης, ο προσδιορισμός τους ως ‘’καθολικών’’ σημαίνει την αποδοχή αυτών εκ μέρους της Ορθόδοξης Καθολικής Εκκλησίας και τη συμπερίληψή τους στον Κανόνα της Καινής Διαθήκης. Ο πρώτος που χρησιμοποίησε τον χαρακτηρισμό ‘’καθολική επιστολή’’ ήταν ο μοντανιστής Θεμίσων. Άρα η ονομασία αυτή εντοπίζεται από τα μέσα του 2ου αιώνα μ.Χ. Αναφέρεται επίσης, για μεμονωμένες επιστολές ή άλλα κείμενα εκτός αυτών των επτά και στους Ωριγένη (για την Α΄Πέτρου, Α΄Ιωάννου, Επιστολή Ιούδα αλλά  και Επιστολή Βαρνάβα), Διονύσιο Αλεξανδρείας ( για τηνΑ΄Ιωάννου). Στη Δύση ονομάζονται ‘’canonicae’’, ‘’επιστολές της Εκκλησίας’’ από τους Γερμανούς, και ‘’ Γενικές επιστολές’’ από άγγλους υπομνηματιστές.

## Η σειρά στον Κανόνα
Στους καταλόγους των βιβλίων της Καινής Διαθήκης της αρχαίας ανατολικής Εκκλησίας και στους μεγαλογράμματους κώδικες Σιναϊτικό και Βατικανό, στη συριακή μετάφραση Πεσίττα,στην 39η Πασχάλια επιστολή του 367 μ.Χ. του Μεγάλου Αθανασίου, τίθενται μετά τις Πράξεις των Αποστόλων και πριν τις επιστολές του Παύλου. Η τοποθέτησή τους σε αυτήν την σειρά προφανώς σχετίζεται με το ότι οι συντάκτες τους προέρχονταν από τον κύκλο των δώδεκα μαθητών ή των αδελφών του Ιησού και άρα πρέπει να  προηγηθούν του Παύλου.  Στην Δύση υπάρχει διαφορετική ιεράρχηση των ίδιων των επιστολών, δηλαδή πρώτα τοποθετούνται οι δύο επιστολές του Πέτρου και μετά ακολουθούν οι Α΄Ιωάννου, Β΄Ιωάννου, Γ΄Ιωάννου, Ιακώβου και  Επιστολή Ιούδα.

## Παραπομπές


## Πηγές
*
*
*

Κατηγορία:Καινή Διαθήκη
Μαυρουδής Μπουγαΐδης

Ο **Μαυρουδής Μπουγαΐδης** (Κουφάλια, 1 Ιουνίου 1993) είναι Έλληνας ποδοσφαιριστής, ο οποίος αγωνίζεται ως αμυντικός στον Π.Α.Ο. Κουφαλίων.

## Καριέρα
### Σε συλλογικό επίπεδο
Ξεκίνησε από τα τμήματα υποδομών του Άρη Θεσσαλονίκης, όπου υπέγραψε διετές συμβόλαιο, όντας ένας ταλαντούχος αμυντικός. Αρκετές ήταν οι ομάδες στην Ελλάδα που ενδιαφέρθηκαν για την απόκτηση του Μπουγαΐδη, καθώς είχε εξαιρετική απόδοση τόσο με την ομάδα νέων του Άρη όσο και με την Εθνική Νέων. Τέσσερις ευρωπαϊκές ομάδες εκδήλωσαν ενδιαφέρον για την απόκτησή του, αλλά επέλεξε την ΑΕΚ ως επόμενο σταθμό στην καριέρα του.

Στις 16 Μαΐου 2011, ο Μαυρουδής Μπουγαΐδης υπέγραψε συμβόλαιο τριετούς διάρκειας με την ΑΕΚ, και πραγματοποίησε το ντεμπούτο του στο Europa League, σε έναν αγώνα απέναντι στην Άντερλεχτ, μπαίνοντας ως αλλαγή. Αγωνίστηκε επίσης απέναντι στη Στουρμ Γκρατς για την ίδια διοργάνωση, ενώ είχε καλή απόδοση στους τελευταίους αγώνες της ομάδας του για την περίοδο 2011-12 της ελληνικής Σούπερ Λίγκας. Την περίοδο 2012-13, πήρε φανέλα βασικού, όμως στο τέλος της περιόδου, η ΑΕΚ υποβιβάστηκε για πρώτη φορά στην ιστορία της και ο ίδιος έμεινε αυτόματα ελεύθερος.

Το καλοκαίρι του 2013 συμφώνησε να συνεχίσει την καριέρα του στην ισπανική Γρανάδα και αγωνίστηκε με τη δεύτερη ομάδα του συλλόγου. Τον Ιανουάριο του 2014 παραχωρήθηκε ως δανεικός στην ομάδα που έκανε τα πρώτα του βήματα, τον Άρη Θεσσαλονίκης, ενώ τον Ιούλιο της ίδιας χρονιάς δόθηκε εκ νέου δανεικός στην πολωνική Λέχια Γκντανσκ.

Το καλοκαίρι του 2015 συμφώνησε ως ελεύθερος με τον Πανθρακικό.

### Στις εθνικές ομάδες
Υπήρξε διεθνής με την Εθνική Ελπίδων, ενώ είχε διατελέσει διεθνής και στις εθνικές ομάδες των Παίδων και των Νέων, της οποίας υπήρξε μέλος στο Ευρωπαϊκό Πρωτάθλημα Κ-19 του 2012, όταν η Ελλάδα αγωνίστηκε στον τελικό (ηττήθηκε από την Ισπανία με 1-0 και έμεινε στη δεύτερη θέση).

## Διακρίσεις
Φιναλίστ στο Ευρωπαϊκό πρωτάθλημα ποδοσφαίρου κάτω των 19 ετών του 2012 με την Εθνική Νέων

## Παραπομπές


## Εξωτερικοί σύνδεσμοι

* Προφίλ στο Uefa.com
* Προφίλ στο Transfermarkt
* Προφίλ στο Onsports.gr

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Πανθρακικού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Έλληνες ποδοσφαιριστές στο εξωτερικό
Κατηγορία:Ξένοι ποδοσφαιριστές στην Πολωνία
Κατηγορία:Ποδοσφαιριστές Ποντμπεσκίτζιε Μπιέλσκο-Μπιάουα
Κοβεντάρειος Δημοτική Βιβλιοθήκη Κοζάνης

Το 1688 ιδρύθηκε η Δημοτική Βιβλιοθήκη της Κοζάνης, η οποία θεωρείται ιστορική βιβλιοθήκη όχι μόνο στην Ελλάδα αλλά και στα Βαλκάνια.

## Σκοπός
Κύριος σκοπός της βιβλιοθήκης είναι, μέσα από υπηρεσίες και πολιτιστικά τεκμήρια που διαθέτει καθώς και χρήσιμες πηγές πληροφόρησης  για την ιστορία της Κοζάνης, της Δυτικής Μακεδονίας και της Ελληνικής και Βαλκανικής διασποράς, να αποτελεί πολιτιστικό κέντρο για τα μέλη της και να προωθεί τη γνώση. Επιπλέον στόχοι της είναι, να διαθέτει και να διαχειρίζεται τη γνώση και το υλικό που χρειάζεται, να καλύπτει τις ανάγκες των χρηστών της και να τους εξυπηρετεί, να ενημερώνεται για τις εξελίξεις της Βιβλιοθηκονομίας και της Τεχνολογίας, να εφαρμόζει εθνικά και διεθνή πρότυπα, να συνεργάζεται με άλλες βιβλιοθήκες, να διαχειρίζεται τους οικονομικούς πόρους που διαθέτει και να απασχολεί εκπαιδευμένο προσωπικό το οποίο καθοδηγεί και πληροφορεί τον χρήστη. Καθημερινά ο χώρος του αναγνωστηρίου της αξιοποιείται από πολλούς φοιτητές και μαθητές ως χώρος μελέτης.

Συλλογές

Το περιεχόμενο της συλλογής της καλύπτει όλο το φάσμα της γνώσης αλλά και ιστορικά θέματα που αφορούν τον τόπο και αποτελούν πολιτιστική κληρονομιά για την χώρα και μοναδικά τεκμήρια για έναν ερευνητή. Διαθέτει περισσότερους από 120.000 τόμους (8.500 τόμοι αφορούν εκδόσεις από το 1494-1912), 5.500 τόμους περιοδικών, 257 χειρόγραφα βυζαντινά - μεταβυζαντινά και ξενόγλωσσα, ελληνικά και οθωμανικά έγγραφα, ελληνικά και ξενόγλωσσα έντυπα, τουρκικά φιρμάνια, κώδικες, χάρτες (με σημαντικότερο τη «Χάρτα του Ρήγα Φεραίου»), εκδόσεις του Νεοελληνικού Διαφωτισμού και εκδόσεις λογίων από τη Δυτική Μακεδονία. Παράλληλα, εμπλουτίζεται με δωρεές που δέχεται από ιδιώτες ή φορείς και με αγορά έντυπου υλικού που απασχολούν διάφορες επιστήμες με έμφαση, όμως, στη βιβλιογραφία της περιοχής. Το βιβλιοστάσιο, όπου φυλάσσει τη συλλογή της, είναι ανοιχτής πρόσβασης από τους χρήστες και μπορούν να αναζητήσουν μόνοι τους τα τεκμήρια εκτός από τα σπάνια ή πολύτιμα βιβλία τα οποία φυλάσσονται σε κλειστά βιβλιοστάσια και δεν επιτρέπεται η είσοδος στο κοινό. Για τη βιβλιογραφική επεξεργασία του υλικού της, το προσωπικό της χρησιμοποιεί τις Θεματικές Επικεφαλίδες της Εθνικής Βιβλιοθήκης της Ελλάδας, για την καταλογογράφηση τους Αγγλοαμερικάνικους Κανόνες Καταλογογράφησης (AACR2) και για την ταξινόμησή το Διεθνές Δεκαδικό Σύστημα Ταξινόμησης Dewey (DDC).

## Πηγές
* Επίσημη Ιστοσελίδα της Κοβεντάρειος Δημοτικής Βιβλιοθήκης Κοζάνης.
* Δήμος Κοζάνης – Δημοτική Βιβλιοθήκη Κοζάνης Κοβεντάρειος. 

## Δείτε επίσης
* Κατάλογος μεγαλύτερων βιβλιοθηκών
* Παγκόσμια Ψηφιακή Βιβλιοθήκη
* Europeana
*Ευρωπαϊκή Βιβλιοθήκη

## Παραπομπές



Κατηγορία:Κτίρια και κατασκευές στην Κοζάνη
Κατηγορία:Ιστορικές βιβλιοθήκες στην Ελλάδα
Οι Μάγοι της Μπάλας

Το ***Οι Μάγοι της Μπάλας*** (γαλλικά: *Les Seigneurs*) είναι γαλλική ταινία σε σκηνοθεσία του Ολιβιέ Νταάν, η οποία κυκλοφόρησε στη Γαλλία στις 26 Σεπτεμβρίου 2012.

## Περίληψη
Ένα παλιό αστέρι του ποδοσφαίρου και νυν προπονητής στα όρια της κατάθλιψης, καλεί τους πρώην συμπαίκτες του για να σώσουν την κονσερβοποιία της νήσου της Μολέν από τη χρεοκοπία, βοηθώντας την άσημη τοπική ομάδα να προκριθεί στον θεσμό του Κυπέλλου Γαλλίας.

## Ομάδα Παραγωγής
* Αρχικός τίτλος : *Les Seigneurs*
* Σκηνοθεσία : Ολιβιέ Νταάν
Παραγωγή
* Εκλεγμένος παραγωγός : Ιζαάκ Σαρί
* Συντονίστρια παραγωγής : Ζυστίν Φιλμπέρ
* Βοηθός παραγωγού : Ανιές Φυστιέ-Νταάν
* Εκτελεστικός παραγωγός : Ζαν-Υβ Ασελέν
Σενάριο
* Σεναριογράφος : Φιλίπ ντε Σωβερόν και Μαρκ ντε Σωβερόν 
* Κειμενογράφος : Βιρζινί Λε Πιονιέ
* Μουσική της Ταινίας : Γκιγιόμ Ρουσέλ
* Παραγωγή : Vito Films
* Συμπαραγωγή : O.D. SHOTS και TF1 Films Production
* Συμμετοχή : Canal+ CINE + et TF1
* Διανομή :
: : Warner Bros.
* Είδος : Κωμωδία
* Ημερομηνίες κυκλοφορίας :
*:  Βρετάνη : 19 Σεπτεμβρίου 2012
*: ,  : 26 Σεπτεμβρίου 2012

## Ηθοποιοί
* Ζοζέ Γκαρσιά : Πατρίκ Ορμπερά
* Ζαν-Πιέρ Μαριέλ : ο δήμαρχος Τιτουάν Λεγκενέκ 
* Φρανκ Ντυμπός : Νταβίντ Λεαντρί
* Γκαντ Ελμαλέχ : Ραγιάν Ζιανί 
* JoeyStarr : Σαχίφ Μπερντά
* Ραμζί Μπεντιά : Μαραντελά	
* Ομάρ Σι : Γουεκέ Ν'Ντογκό
* Le comte de Bouderbala : ο ψαράς Λε Πενίς (γνωστός κι ως Λε Πεν)
* Φρεντερίκ Μπελ : Φλοριά
* Κλεμαντίν Μπαέρτ : Αν Λεγκενέκ, η κόρη του δημάρχου
* Αντρέ Πενβέρν : Φουσέ
* Λυντοβίκ Μπερτιγιό : Γκουβερνέκ
* Φρανσουά Μπυρλού : Κερνέλ
* Ελιζαμπέτ Κομελάν : η δικαστής
* Σέρχιο ντο Βάλε : ο ποδοσφαιριστής Κερμπιχάν 
* Σεμπαστιάν Λιμπεσάρ : Ντεμπέκ
* Ριτόν Λιεμπμάν : ο δικαστικός κλητήρας
* Σαντάλ Νόιγουϊρτ : Νενέν
* Κλοντιά Ταγκμπό : Φατού Ν'Ντογκό, τη γυναίκα του Γουεκέ
* Λυκά Ρενώ : Εργουάν
* Ζαν Ρενό : ο ίδιος
* Ελενά Ζουαλέγκ : Λουίζ, η κόρη του Πατρίκ Ομπερά
* Φερνάντο Λάρα
* Μαρκ Ριουφόλ
* Βανεσά Γκιντ : Σαρλότ

## Διάφορα
Αν και αρχικώς είχε προβλεφτεί για τις 11 Απριλίου 2012, η υποβολή σε καθεστώς εκκαθάρισης της εταιρείας ειδικών εφέ *Quinta Industries*, οδήγησε στην αναβολή της πρώτης προβολής της ταινίας για τις 26 Σεπτεμβρίου 2012.

## Σημειώσεις και παραπομπές


Κατηγορία:Γαλλικές ταινίες της δεκαετίας 2010
Κατηγορία:Ταινίες του 2012
Κατηγορία:Γαλλικές κωμικές ταινίες
Κατηγορία:Ποδοσφαιρικές ταινίες
Κατηγορία:Ταινίες σε σκηνοθεσία Ολιβιέ Νταάν
Κατηγορία:Γαλλόφωνες ταινίες
Ουασκαράν

thumb|250px|Εναέρια άποψη του Ουασκαράν
Το **Ουασκαράν** ή **Νεβάδο Ουασκαράν** (*Nevado Huascarán*) είναι το ψηλότερο βουνό του Περού. Είναι μέρος της Κορδιλιέρας Μπλάνκα των Άνδεων και βρίσκεται στην επαρχία  Γιουνγκάι. Το βουνό έχει ύψος 6.768 μέτρα και είναι το ψηλότερο βουνό που βρίσκεται στους τροπικούς της Γης και είναι το τέταρτο ψηλότερο βουνό στο δυτικό ημισφαίριο, μετά την Ακονκάγκουα, το Όχος ντελ Σαλάδο και το όρος Πίσις. Πήρε το όνομά του από τον αρχηγό των Ίνκας, Ουάσκαρ (ισπ. Huáscar).

Το βουνό έχει δύο κορυφές, από τις οποίες η νότια (Ουασκαράν Σουρ) είναι η ψηλότερη με ύψος 6.768 μέτρα. Η βόρεια (Ουασκαράν Νόρτε) έχει ύψος 6.655 μέτρα. Το βουνό αποτελείται από γρανίτη του τεταρτογενούς, όπως και η υπόλοιπη οροσειρά. Εξαιτίας της εγγύτητάς του στον ισημερινό, η κορυφή του Ουασκαράν είναι ένα από τα πιο απομακρυσμένα σημεία της Γης, σε σχέση με το κέντρο τη Γης, λίγα μέτρα πιο κοντά από την κορυφή του Ουασκαράν.

Στις 11 Ιανουαρίου του 1962, και ώρα 18:13, ένα κομμάτι πάγου μήκους 200 μέτρων και πλάτους 800 μ. αποκολλήθηκε από τον παγετώνα 511, έναν από τους αναρίθμητους που στολίζουν την Κορδιλιέρα. Δευτερόλεπτα αργότερα ο τεράστιος όγκος έπεσε με έναν απόκοσμο κρότο στο φαράγγι του Ουέλας, χίλια μέτρα πιο χαμηλά, και παρασύροντας τα πάντα στο πέρασμά του ξεχύθηκε με ταχύτητα σχεδόν 100 χιλιομέτρων την ώρα στην πυκνοκατοικημένη κοιλάδα που ανοίγεται στα πόδια του βουνού. Στη Ρανραΐρκα, μία κωμόπολη 2.500 κατοίκων, 14 χιλιόμετρα από το φαράγγι, τα φώτα μόλις είχαν ανάψει και οικογένειες συγκεντρώνονταν γύρω από το τραπέζι για το δείπνο. Εκείνη τη στιγμή ακούστηκε ο θόρυβος. Στις 18:18, πέντε λεπτά μετά την αρχή του κακού, η κατολίσθηση έθαψε τη Ρανραΐρκα και τα χωριά που την περιέβαλαν. Σχεδόν 4.000 άνθρωποι έχασαν τη ζωή τους. Οι επιζώντες το μόνο που μπορούσαν να κάνουν ήταν να θρηνήσουν και να κηδέψουν τα θύματα.

Στις 31 Μαΐου 1970 έλαβε χώρα ένας σεισμός 7,8 ρίχτερ στα παράλια του Περού, ο οποίος προκάλεσε την αποσταθεροποίηση του βόρειου τμήματος του βουνού, με αποτέλεσμα μια κατολίσθηση βράχων, χιονιού και παγετώνα, η οποία έθαψε τις πόλεις Γιουνγκάι και Ρανραΐρκα, με συνολικά 20.000 νεκρούς.

Η πρώτη ανάβαση της βόρειας κορυφής του Ουασκάραν έλαβε χώρα το 1908, με μια αποστολή που περιλάμβανε την Αμερικανίδα ορειβάτη Άννι Σμιθ Πεκ. Η ανάβαση της νότιας κορυφής έλαβε χώρα τον Ιούλιο του 1932 από μια κοινή Αυστριακή και Γερμανική αποστολή.

## Παραπομπές


## Εξωτερικοί σύνδεσμοι
* 

Κατηγορία:Βουνά του Περού
Κατηγορία:Άνδεις